  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 22-тӥ пӧсьтолэзе Вотка ёросысь Болгор гуртын «Родина» турист огъетын «Тракторен биатлон» гужем ӵошатсконъёс ортчизы. Трасса вылэ Россиысь, Беларусьысь но Казахстанысь 37 воргоронъёс но 6 нылкышноос потӥзы. Со сярысь элькун тӧролэн но кивалтэтлэн пресс-службазы ивортӥз. Ӵошатскисьёс трассаез тракторен ортчизы, ыбылӥськизы. Жюрилэн ёзчиосыз ӝоглыксэс но шонер ыбылӥськыны быгатэмзэс, техникаен ӝикыт ветлэмзэс дунъязы. Воргоронъёс пӧлын нырысетӥ инты Вотка ёросыть Семён Косачев басьтӥз. Ижкарысь Андрей Камаез кыкетӥ луиз, Перм улосысь Виталий Вихарев – куинетӥ. Нылкышноос пӧлын Кизнер ёросысь Елена Шерстобитова нырысетӥ луиз. Кыкетӥ интыын – Удмурт кун аграрной университетысь Софья Антонова, куинетӥ – Вотка ёросысь Марина Панькова. Туэ ӵошатсконъёсын нырысьсэ калыккуспо заезд радъяськиз. Вормисе Вотка ёросысь Семён Косачев потӥз. Кыкетӥ инты Беларусьысь Дениз Артюха басьтӥз, Казахстанысь Николай Сухомлинов куинтӥ луиз. Тодэ вайытом, 2022-тӥ арын «Тракторен биатлонэ» 53 мурт пыриськиз. Тегъёс: Спорт трактор Биатлон Удмуртиысьтуризм Воткаёрос Удмуртия  